lv lv mg en en gl en en pt en uz en en en hi en en en ja pt en pt en en zh en en pt en pt zh en en ta en en ta en nl lv lv hbs_lat lv es ru ca lv lv lt nl lv fr lv lv lt nl lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv ilo lv lv lv lv lv lv lv en en en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv bpy lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hu pt lv en lv lv lv lv sv id lv lv lv en it lv uk de lv
Biežāk uzdotie jautājumi - Enefit Latvija
Dažas Enefit vietnes daļas nedarbojas ar Internet Explorer tīmekļa pārlūkprogrammu. Lūdzu, izmantojiet citu pārlūkprogrammu, lai iegūtu pilnu pieredzi.
Esam apkopojuši atbildes uz visbiežāk uzdotajiem jautājumiem – kā izvēlēties piemērotāko elektrības produktu, kādas priekšrocības un papildu pakalpojumus piedāvā Enefit, kā notiek pakalpojumu pieslēgšana? Atbildes uz šiem un citiem ar enerģijas iegādi saistītiem jautājumiem atradīsi zemāk. Ja ir kāds jautājums, uz kuru neatradi atbildi, sazinies ar mums, zvanot uz 6000 0055 vai rakstot uz elektriba@enefit.lv.
Elektroauto uzlāde mājai un biznesam
Katram no produktiem ir savas priekšrocības un to izvēle ir atkarīga no Taviem patēriņa paradumiem - vai dod priekšroku stabilitātei jeb iespējām aktīvi sekot līdzi sava mājokļa patēriņam, meklējot jaunas iespējas ietaupīt.
Dinamiskais nozīmē, ka iegādāsies elektroenerģiju par tieši tādu pašu cenu, par kādu tā tiek pārdota biržā, bez uzcenojuma par katru patērēto kWh. Šī cena mainās katru stundu, ietekmējoties no tirgus un patēriņa tendencēm. Tāpēc vari aktīvi pielāgot savu elektrības patēriņu, lai tērētu vairāk brīžos, kad cena biržā ir zemāka un ietaupītu, kad tā kāpj. Parasti Dinamiskais produkts ilgtermiņā ir izdevīgāks nekā Fiksētais, bet jārēķinās, ka var būt gan “dārgāki”, gan “lētāki” mēneši.
Savukārt, ja vēlies vienkāršu un stabilu risinājumu, kas neprasa sekot līdzi cenu svārstībām, izvēlies kādu no elektrības produktiem Fiksētais vai Energoneatkarība. Ar Fiksēto Tev būs noteikta nemainīga elektrības cena uz 24 mēnešiem, taču ar Energoneatkarība - uz 7 gadiem. Turklāt Energoneatkarība ir elektrība, kas ražota tepat Baltijas vēja parkos.
Kāpēc Enefit ir fiksēta 2 EUR apkalpošanas maksa nevis uzcenojums par katru kWh?
Enefit izmaksas nav atkarīgas no tā, cik daudz elektrības katrs klients patērē. Tāpēc mēs visiem klientiem piedāvājam vienlīdzīgu pakalpojuma cenu, kas nav atkarīga no klientu dzīvesvietas, vecuma vai elektrības patēriņa apjoma.
Tieši pretēji – mēs vēlamies, lai klientu elektrības patēriņš samazinās un tāpēc piedāvājam dažādus padomus un risinājumus kā kļūt energoefektīvākam un samazināt izdevumus par elektrību. Aplūkot energoefektivitātes padomus.
Kur es varu sekot līdzi biržas cenu izmaiņām?
Elektroenerģijas cenas Baltijā nosaka Nord Pool Spot birža. Katrai valstij ir savs cenu reģions, kurā elektrības cena mainās katru stundu. Nord Pool Spot biržas Latvijas cenu reģiona aktuālās cenas vari aplūkot šajā saitē.
Tāpat arī aktuālajām biržas cenām vari ērti sekot līdzi bezmaksas lietotnē Enefit Latvija. Turklāt lietotnē var redzēt sava mājokļa elektroenerģijas patēriņu, saņemt un apmaksāt rēķinus, kā arī ievadīt skaitītāja rādījumus.
Lejupielādē Enefit Latvija lietotni savā viedierīcē:
Elektroierīču apdrošināšana pasargā Tevi no zaudējumiem, ko var radīt traucējumi elektrotīkla darbībā vai strāvas padeves pārtraukumi. Šādi traucējumi elektrotīklā var neatgriezeniski bojāt gan TV un datorus, gan arī nopietnākas mājokļa sistēmas, kā piemēram, apkures iekārtas. Notiekot negadījumam, apdrošināšana pasargās Tevi no zaudējumiem, jo varēsi saņemt atlīdzību bojāto ierīču remontam vai jaunu iegādei.
Elektrotehnikas apdrošināšana ietver visdažādākos iespējamo negadījumu veidus, nodrošinot atlīdzības izmaksu par elektroierīcēm, ko sabojā paaugstināts vai pazemināts spriegums, strāvas pārtraukums vai pat tādas dabas stihijas kā zibens spēriena sekas.
Uzzini vairāk par Elektroierīču apdrošināšanu un Enefit Elektroierīču apdrošināšanas līguma nosacījumiem.
Vai Enefit piedāvā Universālo produktu?
Zaļā elektrība tiek iegūta no atjaunīgajiem energoresursiem, kas ir pieejami neierobežotā apjomā vai spēj atjaunoties ātrāk nekā tiek patērēti. Pie šādiem energoresursiem tiek pieskaitīti: vējš, ūdens, saule, zemes vai ūdens siltums, jūras viļņu enerģija, biomasa, atkritumi, notekūdeņu attīrīšanas iekārtu gāzes un biogāze. Enefit pats ražo zaļu enerģiju, kā arī iepērk to no citiem elektroenerģijas ražotājiem Eiropā.
Vai es varu iegādāties no atjaunīgajiem eneroresursiem ražotu elektroenerģiju jeb zaļo elektrību?
Enefit ir vienīgais elektroenerģijas tirgotājs Latvijā, kas piedāvā iegādāties tikai zaļu elektrību. To var iegādāties divos veidos - izvēloties produktu Energoneakarība vai jebkuram citam produktam pievienojot papildproduktu Zaļā enerģija.
Kā es varu būt drošs, ka iegādājos tikai zaļu elektrību?
Katrā mēnesī zaļās elektrības klientu patērēto kWh apjomu Enefit sedz ar izcelsmes apliecinājumiem, kuri tiek pirkti no atjaunīgās enerģijas ražotājiem. Izcelsmes apliecinājumi ir Eiropā vienīgā juridiski korektā forma kā pierādīt enerģijas izcelsmi. Visi Zaļās enerģijas papildprodukta un Energoneatkarība produkta klienti saņem arī Enefit Zaļās enerģijas sertifikātu.
Kāpēc izvēlēties zaļo elektrību mājoklim?
Iegādājoties zaļu elektrību, tu samazini sava mājokļa ietekmi uz vidi un veicini atjaunīgās enerģijas ražošanu, jo tavi izdotie līdzekļi nonāk pie vēja, saules, ūdens u.c. atjaunīgās enerģijas ražotājiem. Atjaunīgā enerģija ir ne tikai lētāks enerģijas resurss, bet arī tās ražošanas procesā atmosfērā tiek izdalīts ievērojami mazāk CO2.
Kā Enefit ražo zaļo elektrību?
Eesti Energia grupā esošais uzņēmums Enefit Green ir viens no lielākajiem atjaunīgās enerģijas ražotājiem Baltijas valstīs, kas iegūst elektrību no vēja, ūdens, saules, biomasas. Tā atjaunīgās enerģijas ražotnes atrodas Igaunijā, Latvijā, Lietuvā un Polijā. Kopumā Enefit Green zaļo enerģiju ražo 22 vēja parkos, 38 saules elektrostacijās, granulu rūpnīcā, vienā hidroelektrostacijā un atkritumu pārstrādes elektrostacijā. Uzzini vairāk par Enefit Green.
Ja Tev ir viedais elektroenerģijas skaitītājs, tad tā rādījumi nav jānodod, jo tie tiek automātiski nolasīti attālināti.
Parastā skaitītāja rādījumus klienti var nodot no mēneša 27. datuma līdz nākamā mēneša 3. datumam. Piemēram, par martu skaitītāja rādījumus varēs nodot no 27.marta līdz 3.aprīlim.
Ja Tev ir parastais skaitītājs, tad rādījumus vari nodot:
Kas notiks, ja es laikus nenodošu skaitītāja rādījumus?
Ja skaitītāja rādījums netiek savlaicīgi nodots un Tev nav viedā skaitītāja, kura rādījumus var nolasīt attālināti, tad konkrētā mēneša elektrības rēķins tiek aprēķināts, balstoties uz Tavu vidējo patēriņu.
Viedais elektroenerģijas skaitītājs ir elektrības patēriņa mērierīce, kas ļauj nolasīt datus un apkalpot ierīci attālināti. Turklāt šie skaitītāji piedāvā plašākas iespējas sekot līdzi sava mājokļa ikstundas enerģijas patēriņam un analizēt to, lai redzētu, kā dažādas ierīces un mūsu paradumi ietekmē elektrības patēriņu.
Viedo skaitītāju uzstādīšanu un apkalpošanu veic AS “Sadales tīkls”, kas apkalpo elektroenerģijas sadales tīklus Latvijā. Šo skaitītāju ieviešanas plāns paredz, ka līdz 2022. gadam Latvijā pilnīgi visos īpašumos būs uzstādīti viedie elektroenerģijas skaitītāji.
Kas ir ikstundas patēriņa sadalījuma grafiki?
Atvērtajā elektrības tirgū elektroenerģija tiek tirgota pēc ikstundas patēriņa principa. Ja klientam nav uzstādīts viedais skaitītājs, t.i., klienta skaitītājs neuzskaita ikstundas patēriņu, norēķiniem tiek piemērots diennaktī patērētās elektroenerģijas sadalījums, atbilstoši tipveida slodžu grafikam.
Kāda ir Enefit realizētas elektroenerģijas izcelsme?
Informācija par Enefit realizētās elektroenerģijas izcelsmi 2021. gadā.
Ko darīt, ja mājās nav elektrības?
Par elektrības sadales sistēmu un tās uzturēšanu rūpējas AS "Sadales tīkls". Tehnisku problēmu gadījumā iespējams ziņot, zvanot uz "Sadales tīkls" bojājumu pieteikšanas tālruni 8404.
a) “Mans Enefit” pašapkalpošanās portālā un “Enefit Latvija” mobilajā lietotnē rēķinu apmaksu iespējams veikt SEB, Swedbank, Citadele un Luminor banku klientiem.
b) Savā internetbankā, kā pārskaitījumu no savas bankas konta uz kādu no Enefit kontiem. Maksājuma mērķī lūdzam norādīt klienta numuru.
„Swedbank“ AS - LV17HABA0551045915146
„SEB“ AS - LV35UNLA0055000921260
„Citadele“ AS - LV09PARX0013075950001
„Luminor“ AS - LV46RIKO0002930263450
c) Uzstādot automātisko maksājumu no norēķinu kartes rekini.lv platformā. Maksa par rekini.lv automātiskā maksājuma pakalpojumu izmantošanu ir 0,40 EUR mēnesī.
Ja ir vēl kādas idejas, vēlmes ērtākai rēķinu apmaksai, aicinām sūtīt savus ieteikumus uz elektriba@enefit.lv.
Kas veido kopējo rēķinu par elektrību?
Elektrības rēķina kopējo summu veido vairākas sastāvdaļas, no kurām tikai viena trešdaļa ir elektroenerģijas cena:
Elektrības cena, par kuru elektroenerģija tiek iegādāta no tirgotāja un tā ir atkarīga no izvēlētā tarifa veida.
Maksa par elektroenerģijas piegādi līdz patērētājam jeb sadales tīkla tarifs, ko nosaka AS “Sadales tīkls”.
Obligātā iepirkuma komponente (OIK).
Kad un kur es saņemšu elektrības rēķinu?
Rēķinu par iepriekšējā mēnesī patērēto elektroenerģiju saņemsi e-pastā līdz nākamā mēneša 15. datumam.
Vai varu saņemt vienu rēķinu par vairākiem saviem īpašumiem?
Jā, ja esi noslēdzis līgumu par elektroenerģijas iegādi vairākiem uz sava vārda AS Sadales tīkls reģistrētiem īpašumiem, tad Enefit tos visus iekļaus vienā rēķinā.
Līdz kuram datumam jāveic rēķina apmaksa?
Rēķinu par iepriekšējā mēnesī patērēto elektroenerģiju saņemsi e-pastā līdz nākamā mēneša 15. datumam, un tā apmaksa jāveic līdz tā paša mēneša beigām.
Vai varu iemaksāt avansu turpmākajiem rēķiniem?
Jā, veicot ikmēneša rēķina apmaksu, iespējams pārskaitīt lielāku summu nekā rēķinā norādīts. Pēc konkrētā rēķina apmaksas pāri palikusī summa būs kā avanss nākamo mēnešu norēķiniem.
Kā rīkoties pārmaksas gadījumā?
Gadījumā, ja ir izveidojusies pārmaksa un vēlies to saņemt atpakaļ, aizpildi zemāk esošo iesniegumu un nosūti to uz e-pasta adresi info@enefit.lv.
Iesniegumu var parakstīt arī ar elektronisko parakstu, bet ja tādas iespējas nav, iesniegumu nepieciešams izdrukāt, parakstīt un tā attēlu nosūt uz norādīto e-pasta adresi.
Mājsaimniecības pārmaksas atgriešanas iesniegums (doc) »
Uzņēmuma pārmaksas atgriešanas iesniegums (doc) »
Vai pieslēdzot Enefit pakalpojumus spēkā ir distances līguma noteikumi?
Slēdzot līgumu attālināti, ikvienam ir tiesības 14 dienu laikā atteikties no izvēlētā pakalpojuma. Gadījumā, ja vēlies izmantot atteikuma tiesības, lūdzu, sazinies ar Enefit kontaktu centru pa tālruni 6000 0055.
Kā kļūt par Enefit klientu?
Kļūt par Enefit klientu ir vienkārši un ātri:
izvēlies sev piemērotāko produktu un papildpakalpojumus. Uzzini vairāk šeit;
izvēlies, kādu sev piederošu adresi, kurā vēlies iegādāties Enefit elektrību;
Visus pārējos ar tirgotāja maiņu saistītos jautājumus nokārtosim mēs.
Atceries, ka elektroenerģijas tirgotāja maiņa nākamajam mēnesim jāpiesaka līdz mēneša 15. datumam. Ja pieteiksi to mēneša otrajā pusē, tad tirgotājs tiks mainīts no aiznākamā mēneša 1. datuma.
Kad stājas spēkā elektrības iegādes līgums?
Elektrības iegādes līgums stājas spēkā no mēneša 1. dienas, un tas jāparaksta vismaz 15 dienas pirms mēneša sākuma. Tas nozīmē, ka, ja vēlies, lai līgums stātos spēkā no 1. aprīļa, tas jāparaksta ne vēlāk kā 15. martā.
Vai līgumos ir paredzēti maksa par līguma pirmstermiņa izbeigšanu?
Enefit Dinamiskais produkts neparedz maksu par tā pārtraukšanu. Ja vēlēsies nomainīt biržas cenai piesaistīto produktu uz nemainīgu cenu par katru kilovatstundu, tad varēsi veikt to bez maksas.
Enefit Fiksētais produkts paredz maksu par līguma pirmstermiņa izbeigšanu 32 EUR apmērā, un tas samazinās par 4 EUR katru ceturksni.
Kur iespējams iepazīties ar līguma nosacījumiem?
Ar spēkā esošajiem līguma vispārīgajiem nosacījumiem jebkurā laikā vari iepazīties šeit.
Vai varu noslēgt līgumu par vairākiem īpašumiem jeb adresēm vienlaicīgi?
Vienlaikus noslēgt līgumu par vairākām adresēm nav iespējams. Katrai adresei jābūt atsevišķam līgumam taču katrai nākamajai adresei piedāvājam 50% atlaidi apkalpošanas maksai.
Vai ir pieejamas atlaides, ja elektrība tiek iegādāta vairākos objektos?
Sākotnējo pieslēguma apkalpošanas maksu vari samazināt uz pusi, līgumam pievienojot vēl vienu īpašumu.
Kādus saules paneļus piedāvā Enefit?
Ļoti svarīgi ir iegādāties saules paneļus no uzticama tirgotāja ar garantētu kvalitāti, lai komplektā ietilpstošās ierīces atbilstu visiem, tostarp, Eiropas Savienības, standartiem. Enefit nodrošina pasaules vadošo ražotāju saules paneļu produkciju (Canadian Solar, Recom, Risen u.c.), kas ir iekļauti uzticamības rādītāja Tier-1 sarakstos.
Kas ir ietverts saules paneļu cenā?
Enefit cenā iekļauts pilns serviss, kas ietver projekta izstrādi, saules paneļus, kas saules gaismu pārveido līdzstrāvā, invertoru, kas līdzstrāvu pārveido maiņstrāvā (tā tiek izmantota mājsaimniecībā), konstrukcijas elementus, kabeļus un stiprinājumus, transporta pakalpojumus un montāžas darbus.
Vai Enefit nodrošina garantijas laiku?
Enefit saules paneļiem ir 15 gadu garantija, saules invertoram – 10 gadu un montāžas darbiem – 2 gadu garantija. Tāpat Enefit nodrošina saules paneļiem 25 gadu efektivitātes garantiju, kas nozīmē, ka pēc 25 gadiem saules paneļi ražos ne mazāk kā 80% no nominālās jaudas, kā arī invertoram ir iespējams iegādāties papildu rūpnīcas garantiju.
Vai ir iespējams lauzt līgumu un atgūt drošības naudu?
Dokumentu saskaņošanas procesā var atklāties, ka jūsu īpašumā jāveic pieslēguma izbūve vai pārbūve par pašu līdzekļiem. Šādā gadījumā Enefit paredz iespēju lauzt līgumu bez maksas, 100% apmērā atmaksājot arī iemaksāto drošības naudu jeb pirmo iemaksu. Pievērsiet uzmanību, vai arī citi tirgotāji ir ņēmuši to vērā.
Kur iespējams iepazīties ar līguma nosacījumiem?
Ar spēkā esošajiem līguma vispārīgajiem nosacījumiem jebkurā laikā vari iepazīties šeit »
Kādus nosacījumus Enefit piedāvā papildu elektrības iegādei?
Brīžiem, kad saules paneļu sistēma nesaražo pietiekami daudz enerģijas mājokļa pašpatēriņam (nakts, ziema), papildu nepieciešamo elektrību piedāvājam iegādāties ar ļoti izdevīgiem nosacījumiem. Par vairumtirdzniecības (biržas) cenu, bez uzcenojumu veselu gadu. Pēc tam biržas cena un mēneša apkalpošanas maksa. Apkalpošanas maksa ir 2-3 eiro atkarībā no izvēlētā elektrības iegādes līguma.
No kā sastāv saules paneļu sistēma?
Saules paneļu sistēma ir saules enerģijas risinājums, kas kalpo kā mikroģenerators saules gaismas enerģijas pārvēršanai elektrībā. Enefit piedāvātās sistēmas sastāv no saules paneļiem, to jumta vai zemes stiprinājumiem un invertora, kas tiek novietots iekštelpās un kas paneļu saražoto līdzstrāvu pārveido maiņstrāvā. Pēc tam šī maiņstrāva tiek izmantota mājokļa pašpatēriņam vai nodota tālāk kopējā tīklā.
Vai saules paneļi ražo elektroenerģiju arī tad, ja tīklā nav sprieguma?
Tā kā saules paneļi ir saslēgti kopējā elektropārvades tīklā, ja tīklā pazūd spriegums, drošības apsvērumu dēļ saules paneļu ģenerācija tiek atslēgta un tie elektroenerģiju neražo.
Kāda ir saules paneļu izturība pret dažādiem laikapstākļiem - krusu, sniegu, vēju?
Enefit nodrošināto saules paneļu ražotāji garantē paneļu atbilstību starptautiskajam IEC 61215 standartam, kas paredz, ka saules paneļi ir piemēroti Latvijas laikapstākļiem un tie izturēs vēja brāzmas, krusu un Latvijas ziemās nereti novērojamo biezo sniega segu.
Cik ilgā laikā saules paneļi atmaksājas?
Ieguldījums paneļos ir stabils un uzticams. Vienlaikus šāds risinājums arī būtiski paaugstina īpašuma vērtību un ir gudra investīcija nākotnei. Ieguldītie līdzekļi šī brīža tirgus situācijā var atmaksāties sākot no 4 gadu perioda.
Cik daudz saules paneļu šobrīd ir uzstādīti Latvijā?
Šobrīd kopējā saules parku uzstādītā jauda Latvijā ir 8MW jeb vidēji 30 000 saules paneļu.
Kā un kādu saules sistēmu izvēlēties, ja mājsaimniecībā ir elektroauto?
Saules paneļu sistēmas kapacitāte jāizvēlas, balstoties uz
mājsaimniecības elektroenerģijas patēriņa ikstundas datiem,
plānoto elektroenerģijas patēriņu elektroauto vajadzībām,
saules paneļu sistēmai atvēlamo platību.
Enefit speciālisti palīdzēs izvēlēties atbilstošāko sistēmas risinājumu, elektroenerģijas iepirkumu un Sadales tīkla tarifu plānu. Atbilstoši mājsaimniecības vajadzībām piemēroti risinājumi palīdzes būtiski samazināt elektroenerģijas izmaksas.
Vēl būtiski, lai uzstādītā saules paneļu sistēma nebūtu ievērojami lielāka par plānoto mājsaimniecības pašpatēriņu. Piemērots risinājums ir sistēma ar prioritātes noteikšanas iestādīšanu, kur sistēmas saražotais apjoms, kas netiek izmantots pašpatēriņam, primāti tiek novirzīts elektroauto uzlādei.
Kāda ir saules paneļu apmaksas kārtība?
Par saules paneļiem un to sistēmas uzstādīšanu var norēķināties divos veidos - vienā maksājumā vai iegādāties nomaksā.
Ja saules paneļus izvēlies iegādāties bez nomaksas, tad, slēdzot līgumu, būs jāiemaksā pirmā iemaksa 20% apmērā no kopējās pakalpojuma vērtības. Savukārt atlikušie 80% būs jāapmaksā pēc uzstādīšanas darbu pabeigšanas un pieņemšanas-nodošanas akta parakstīšanas.
Ja izvēlies nomaksas iespējas:
Aizdevuma summa: no 1 000 līdz 15 000 EUR
Pirmā iemaksa: 10% no kopējās pakalpojuma vērtības
Gada procentu likme gadā no aizdevuma atlikuma: 5,43%
Aizdevuma termiņš: no 12 līdz 72 mēnešiem
Komisijas maksa: 100 EUR
Vienmēr ir iespēja aizdevumu vai tā daļu atmaksāt agrāk, bez papildu maksas.
Gadījumā, ja kopējā pakalpojuma summa, atskaitot pirmās iemaksas apmēru, ir lielāka par 15 000 EUR, starpība, kas veidojas starp faktisko projekta summu un aizdevuma summas griestiem, jāiemaksā kopā ar pirmo iemaksu.
Kurš var pieteikties saules paneļu nomaksai?
Dalītais maksājums ir pieejams personām, kuras atbilst šādiem kritērijiem:
Klienta vecums līguma parakstīšanas dienā ir no 20 līdz 76 gadiem;
Ir pastāvīgi oficiāli ikmēneša ienākumi.
Noformēšanai nepieciešama pase vai ID-karte vai uzturēšanās atļauja kopā ar pasi.
Vairāk par datu apstrādi lasi mūsu privātuma politikā un klientu datu lietošanas nosacījumos.
Vai, norēķinoties par elektrību ar neto norēķinu principu, mans ikmēneša maksājums samazināsies?
Tas, cik liels būs elektroenerģijas rēķina samazinājums, atkarīgs no jūsu pašpatēriņa brīdī, kad saules paneļi ražo elektroenerģiju:
par to daļu, ko saules paneļi saražo un jūs tai pašā brīdī patērējat, jūs nemaksājat neko;
par elektroenerģijas daļu, ko nododat tīklā un izmantojat vēlāk, jūs maksājat tikai pārvades un sadales pakalpojuma maksu;
par to daļu, ko paņemat no tīkla vēl papildus saules paneļu saražotajai enerģijai, jūs maksājat pilnu maksu.
Piemēram, mēneša patēriņš jums ir 500 kWh mēnesī. Saules paneļi saražojuši 400 kWh mēnesī, no kuriem 300 kWh izmantojāt uzreiz, bet atlikušās 100 kWh nodevāt tīklā. Tā kā kopējais mēneša patēriņš ir 500 kWh, no tīkla esat patērējis 200 kWh: saules paneļu saražotās un tīklā nodotās 100 kWh + vēl 100 kWh no tīkla papildus.
Elektroenerģijas rēķins jums tiks aprēķināts sekojoši:
maksa par pārvades un sadales pakalpojumiem tiks aprēķināta 200 kWh (viss, kas šajā mēnesī paņemts no tīkla);
maksa par elektroenerģiju – tikai tām 100 kWh, kas paņemtas no tīkla papildus.
Klientam bez saules paneļiem būtu jāmaksā 75 euro, bet, uzstādot minēto sistēmu, klients var ietaupīt 50euro, un rēķins samazinās par 65%.
Vairāk informācijas par NETO norēķinu sistēmu: šeit
Vai par sadales sistēmas pakalpojumiem jāmaksā arī saules paneļu īpašniekiem?
Maksa par sadales pakalpojumiem sastāv no divām daļām: no maksas par pieslēguma nodrošināšanu un no maksas par elektroenerģijas piegādi. Par pieslēguma nodrošināšanu ir jāmaksā visiem klientiem neatkarīgi no tā, vai īpašumā ir uzstādīti saules paneļi. Toties par elektroenerģijas piegādi nav jāmaksā brīžos, kad saules paneļu saražotā elektroenerģija tiek izmantota pašpatēriņam – gan norēķinoties pēc neto norēķinu veida, gan uzkrājot elektroenerģiju akumulatorā.
Ja man ir vairāki īpašumi, vai saules paneļu saražoto elektroenerģiju rēķinā varu attiecināt uz tiem visiem?
Saules paneļu saražoto elektroenerģiju var izmantot viena pieslēguma ietvaros, jeb adresē, kur sistēma ir uzstādīta un pieslēgta.
Kas veic paneļu uzstādīšanu?
Enefit saules paneļus uzstāda sertificēti elektrospeciālisti, vieni no pieredzes bagātākajiem nozares darbiniekiem Baltijas tirgū.
Vai visiem vienā īpašumā uzstādītajiem saules paneļiem jāatrodas blakus?
Mūsu speciālisti apskatīs jūsu jumtu vai zemes gabalu un atradīs labāko risinājumu paneļu izvietojumam.
Vai saules paneļus var uzstādīt uz visu veidu jumtiem?
Saules paneļus var uzstādīt uz visiem segumiem, izņemot salmu un azbestbetona jumtus. Atšķiras tikai saules paneļiem nepieciešamo stiprinājumu veidi.
Cik ātri iespējams uzstādīt saules paneļus?
Saules paneļus varam uzstādīt uzreiz pēc dokumentu saskaņošanas un nepieciešamo materiālu sagādes, iepriekš vienojoties par uzstādīšanas laiku. Saules paneļu uzstādīšana ilgst vidēji 1–2 dienas, bet viss process kopumā aizņem ap 1-3 mēnešiem.
Kādas atļaujas būs nepieciešamas paneļu uzstādīšanai?
Lai savā īpašumā uzstādītu saules paneļus (gan uz zemes, gan jumta), ir nepieciešams saņemt AS "Sadales tīkls" atļauju par mikroģeneratora pieslēgšanu tīklam. Instrukciju skatīt šeit.
Tāpat nepieciešams uzzināt par būvvaldes noteikumiem konkrētajam projektam. Informācija par būvvaldes atvieglotajiem noteikumiem šeit.
Vajadzības gadījumā mūsu speciālisti sniegs konsultācijas par papildu dokumentācijas sagatavošanas un iesniegšanas soļiem.
Prasības saules paneļu uzstādīšanai uz mājokļa jumta
Kādas ir jumta plaknes prasības?
Uzstādīšana būs vienkārša un ātra, ja lielākā jumta plakne ir vienmērīga un bez skursteņiem vai citiem izciļņiem. Jāatceras, ka uz jumta ir jābūt brīvam vismaz 12 m2 laukumam, kas nepieciešams, lai uzstādītu mazāko saules paneļu sistēmu.
Kādai jābūt paneļu saules gaismas piekļuvei?
Vislabāk, ja jumta plakne ir pavērsta pret dienvidiem un saules piekļuve nav aizkavēta koku, ēku vai citu objektu dēļ. Tomēr arī paneļu sistēma, kura neatrodas dienvidu pusē vai kura ir noēnota, ražos elektroenerģiju – vienīgi mazināsies tās efektivitāte. Mūsu speciālisti palīdzēs rast labākos risinājumus, lai gūtu iespējami maksimālo sistēmas atdevi.
Vai, būvējot jaunu māju, ir vajadzīgs īpaši apsvērt saules paneļu uzstādīšanai nepieciešamos apstākļus?
Pielāgot būvniecības plānus saules paneļu izbūvei nav nepieciešams, jo to uzstādīšanu gandrīz vienmēr ir iespējams pielāgot būves specifikai.
Vienīgais, ko iesakām apsvērt, ir sistēmas potenciālais noēnojums. Gadījumā, ja no tā nav iespējams izvairīties, mūsu speciālisti ieteiks iespējami labākos risinājumus.
Vai, būvējot jaunu māju, ir vajadzīgs izvēlēties saules paneļiem piemērotāko jumta segumu?
Vajadzētu ņemt vērā, ka saules paneļus neuzstāda uz salmu un azbesta šīferu jumtiem, taču īpaši pielāgot seguma izvēli paneļiem nav nepieciešams. Saules paneļu stiprinājumi ir pieejami ļoti plašā klāstā.
Vai, būvējot jaunu māju, mums ir vajadzīgs ievilkt vadus speciāli saules paneļu sistēmai?
Nē, uzstādot saules paneļu sistēmu, mūsu speciālisti par visu parūpēsies - ievilks vajadzīgos vadus un pievienos sistēmu pie tīkla tā, kā konkrētajai paneļu sistēmai tas ir nepieciešams.
Kā plānot jaunbūves telpas, ja paredzēts, ka tiks uzstādīti saules paneļi?
Saules paneļu invertoram nav nepieciešama īpaša un atsevišķa telpa. Parasti tas tiek piestiprināts pie sienas blakus elektrības skapim un skaitītājam, taču, protams, ir ērtāk, ja tehniskā aparatūra atrodas atsevišķā, saimnieciskām vajadzībām paredzētā telpā vai vietā. Invertora lielums ir pielīdzināms stacionārā datora izmēram.
Kas notiks pēc kontaktu norādīšanas vietnē?
Ja esi aizpildījis pieprasījuma veidlapu mājaslapā, mūsu pārdošanas konsultants divu darba dienu laikā sazināsies ar tevi, lai noskaidrotu vēl papildu nepieciešamo informāciju. Pēc tam konsultants nosūtīs galīgo cenas piedāvājumu un rēķinu uz e-pastu. Pēc rēķina apmaksas līgums tiek uzskatīts par noslēgtu un mēs ar tevi sazināsimies, lai vienotos par piemērotu iekārtas uzstādīšanas laiku.
Vai ir iespējams pasūtīt uzlādes iekārtu bez uzstādīšanas?
Mūsu mājaslapā pārdotās elektroauto uzlādes iekārtas iespējams iegādāties tikai kopā ar uzstādīšanu. Tas ir nepieciešams, jo uzstādīšanas laikā lādētājā tiek aktivizēts 4G datu savienojums, un lādētājs tiek ir konfigurēts savienojumam ar mūsu lādētāju tiešsaistes platformu. Tas ļauj mums tuvākajā nākotnē nodrošināt noderīgas papildu funkcijas, piemēram, tiešsaistes diagnostiku, RFID kartes iestatīšanu, maksimālās uzlādes jaudas konfigurēšanu un mobilo lietotņu atbalstu.
Kā tiek aprēķināta transporta maksa ārpus Rīgas un Rīgas rajona?
Veicot darbus ārpus Rīgas un Rīgas reģiona, uzlādes risinājuma cenai (lādētājs + uzstādīšana) tiek pievienota papildu transporta maksa (skatīt cenrādi). Transporta maksa ir atkarīga no attāluma no Rīgas/Rīgas rajona līdz uzstādīšanas adresei un atpakaļ.
Kā es varu pārliecināties, ka uzstādīšanas nosacījumi atbilst piedāvājumā norādītajai standarta uzstādīšanai?
Standarta un papildu darbu salīdzināšanas tabulu lādētāja uzstādīšanai skati šeit. Ja rodas kādi papildu jautājumi, aicinām sazināties ar mūsu klientu konsultantiem.
Izskatīsim arī mājas elektrības sadales skapja un vēlamās lādētāja atrašanās vietas fotoattēlus. Uzņem fotoattēlus, ievērojot tālāk sniegtos norādījumus, un, pamatojoties uz attēlos redzamo, sniegsim novērtējumu par to, vai tas ir uzskatāms par standarta vai īpašu risinājumu. Fotoattēlus vari sūtīt uz elektriba@enefit.lv.
Vai manas mājas elektrības sadales skapī ir lādētājam nepieciešamie elektriskie drošinātāji?
Ar šo fotoattēlu palīdzību vari novērtēt, vai tavas mājas sadales skapī ir vieta papildu drošinātāju uzstādīšanai, lai ierīkotu lādētāju. Precīza vietas nepieciešamība ir atkarīga arī no tā, vai uzstādāmais lādētājs ir vienfāzes vai trīsfāzu.
Ja tavā sadales skapī nav vietas drošinātājiem, tas nozīmē, ka mums ir jāsniedz precizēts uzstādīšanas cenas piedāvājums, kas ietver sevī papildu darbu sadales skapī.
Vienfāzes 7,4 kW lādētāja drošinātājs sadales skapī:
Trīsfāzu 11 kW vai 22 kW lādētāja drošinātāji sadales skapī:
Cik ilgs laiks nepieciešams lādētāja uzstādīšanai, un kas tiek darīts šajā laikā?
Standarta uzstādīšana ilgst 2-3 stundas.
Uzstādīšanas laikā mūsu elektriķis vispirms pārbauda mājas elektrotīklu. Pēc tam kopā ar klientu tiek veikts elektriskais tests uz vietas, kura laikā tiek mērīta fāzes slodze, un lādētājam tiek iestatīta maksimālā atļautā uzlādes jauda. Tas nodrošina, ka lādētājs uzlādēs automašīnu atbilstoši mājsaimniecības iespējām, neizraisot strāvas padeves pārtraukumu.
Turklāt elektriķis novirza elektrības kabeli no sadales paneļa uz lādētāju, veic nepieciešamo darbu elektriskajā sadales skapī (uzstāda nepieciešamos drošinātājus) un uzstāda lādētāju pie sienas. Pēc tam lādētājā tiek aktivizēts datu savienojums, un tas tiek konfigurēts lādētājiem paredzētajai platformai Enefit Volt. (* šī iespēja tiks nodrošināta drīzumā)
Pēc lādētāja uzstādīšanas klientam tiek parādītas tās galvenās funkcijas, kā arī tiek sastādīts piegādes un saņemšanas akts gan ierīcei, gan uzstādīšanas darbiem.
Kur vērsties, ja lādētājam ir tehniska kļūme?
Ja lādētājam ir radusies tehniska kļūme, ja jums ir jautājumi par lādētāja lietošanu vai ir jāmaina lādētāja iestatījumi, lūdzu, raksti uz elektriba@enefit.lv vai zvani uz 6000 0055.
Cik garš ir garantijas termiņš, un kā rīkoties garantijas prasības gadījumā?
Gan elektroauto uzlādes iekārtai, gan uzstādīšanas darbiem garantijas periods ir 2 gadi. Garantijas periods sākas no lādētāja piegādes klientam, kas tiek fiksēts piegādes un saņemšanas dokumentā (tas pats attiecas arī uz uzstādīšanu).
Garantijas prasības gadījumā, lūdzu, nosūti sūdzību uz elektriba@enefit.lv, un mēs ar tevi sazināsimies.
Vai garantijas prasības laikā uzstādīsit rezerves lādētāju?
Jā, ja sākotnēji iegādātajam elektroauto lādētājam 2 gadu garantijas laikā ir radusies tehniska kļūme, kas prasa garantijas remontu vai ierīces nomaiņu, garantijas procedūrai, mēs nodrošināsim nomaiņas lādētāju, lai būtu iespējams veikt elektroauto uzlādi kā parasti.
Vai elektroauto lādētājam nepieciešama īpaša regulāra apkope?
Elektroauto lādētājiem, ko pārdod Enefit Volt, nav nepieciešama periodiska regulāra apkope.
Lādētāju var autorizēt ar RFID karti. Vai ir iespējams izslēgt RFID kartes autorizāciju, lai es varētu uzlādēt bez tās, vienkārši pievienojot kabeli automašīnai?
RFID funkcionalitāte tiek iebūvēta un aktivizēta visos Enefit Volt pārdotajos lādētājos. Tas nozīmē, ka uzlāde sākas un beidzas, lietotājam autorizējoties ar RFID karti.
RFID kartes funkcionalitāti ir iespējams izslēgt. Lai to izdarītu, uzstādīšanas laikā jānorāda šī vēlme. Mēs varam konfigurēt lādētāju tā, lai tas darbotos bez RFID. Šajā gadījumā uzlāde sākas tūlīt pēc lādētāja pievienošanas automašīnai. RFID funkcionalitāti vari atkal ieslēgt vēlāk.
Katram lādētājam mēs vienmēr nodrošinām un iestatām 2 Enefit Volt RFID kartes.
Papildu dinamiska slodzes pārvaldības ierīce, kāpēc man tā nepieciešama?
Dinamiskā slodzes pārvaldības modulis ir papildu piederums, kuru vari pasūtīt pie mums kopā ar lādētāja iegādi.
Ierīce elektroauto lādētāja uzstādīšanas laikā tiek uzstādīta mājsaimniecības elektrības sadales skapī, un tās uzdevums ir reālajā laikā uzraudzīt mājas pašreizējo elektroenerģijas patēriņu, visu brīvo neizmantoto enerģiju novirzot uz elektroauto lādētāju tā, lai automašīnu varētu uzlādēt pēc iespējas ātrāk un drošāk.
Mēs noteikti iesakām ierīci uzstādīt tajās mājās, kur elektroenerģijas patēriņš jau ir tuvu robežai, un tādēļ pastāv risks, ka, uzlādējot elektroauto, pārslodzes dēļ var tikt "izsisti" drošinātāji.
Svarīgi! Pasūtot ierīci, jāņem vērā, ka iespējamā papildu darba apjoma dēļ uzstādīšanas laikā tā var nederēt standarta uzstādīšanai par fiksētu cenu, un tāpēc mēs sniegsim precizētu uzstādīšanas cenas piedāvājumu.
Kāpēc man ir nepieciešams viedais lādētājs ar interneta savienojumu?
Izmantojot ar internetu savienotu viedo lādētāju, tu nodrošināsi, ka lādētājam vienmēr ir visjaunākā programmatūra, kas nozīmē lielāku drošību un plašāku funkcionalitāti. Pateicoties viedajam lādētājam, mēs varam nepārtraukti nodrošināt jaunus pakalpojumus un iespējas, veikt attālo diagnostiku un atrisināt pēc iespējas mazākas kļūdas, operatīvi nenosūtot tehniķi.
Kad būs pieejama vietnē solītā mobilā lietotne lādētājam, un kādas ir tās priekšrocības?
Mobilā lietotne Enefit Volt šobrīd tiek izstrādāta – tā tiks palaista 2022. gadā. Pirmkārt, mobilā lietotne ļaus sākt un pārtraukt uzlādi, apskatīt uzlādes vēsturi un ieplānot uzlādi ērtākā (zemāku elektrības cenu) laikā. Nākamais plānotais solis ir tādas iespējas attīstīšana, ar kuras palīdzību lādētājs izvēlas vislabvēlīgāko uzlādes laiku atbilstoši biržas cenai.
Cik daudz elektroauto uzlāde palielina manu rēķinu par elektrību?
Elektrības rēķins ir atkarīgs no elektroenerģijas patēriņa, un tas savukārt ir atkarīgs no tā, kādā mērā un cik bieži tiek uzlādēta automašīna. Ja mēs pieņemam gada nobraukumu 15 000 km, vidējo elektroenerģijas patēriņu 20 kWh uz 100 kilometriem elektromobilim, un pieņemam, ka transportlīdzeklis tiek uzlādēts galvenokārt naktī, tad papildu elektroenerģijas izmaksas sastādīs aptuveni 200 eiro gadā. Citiem vārdiem sakot, jūs iztērēsiet 200 eiro gadā "degvielai”.
Vēlos iepazīties ar līguma noteikumiem un nosacījumiem
Vispārīgie elektromobiļu uzlādes ierīču noteikumi »
Vispārīgie elektromobiļu uzlādes ierīču noteikumi juridiskajām personām »
Uzlādes iekārtu nomas pakalpojums
Kā pasūtīt elektroauto uzlādes iekārtas nomas pakalpojumu?
Izvēlies piemērotāko nomas piedāvājumu mūsu vietnē un nosūti mums personīgo informāciju kopā ar aizpildītu pieprasījuma veidlapu. Mūsu uzlādes risinājumu pārdošanas konsultants sazināsies ar tevi pa tālruni trīs darba dienu laikā, lai precizētu informāciju par darījumu un uzlādes iekārtas uzstādīšanu, kā arī nosūtīs tev oficiālu piedāvājumu e-pasta ziņojumā.
Pēc piedāvājuma apstiprināšanas mēs nosūtīsim rēķinu ar iekārtas uzstādīšanas izmaksām (uzstādīšana nav iekļauta nomas pakalpojuma cenā). Pēc rēķina apmaksas tiks noslēgts nomas līgums, un ar tevi sazināsies mūsu elektriķis, lai vienotos par vēlamo uzstādīšanas laiku.
Elektriķis uzstāda uzlādes iekārtu noteiktajā vietā, savieno to ar elektrotīklu, veic pirmo pārbaudes uzlādi, nodrošina lietotāja apmācību un sagatavo uzlādes iekārtas nodošanas aktu.
Kā notiek norēķinu process?
Maksājums par nomas pakalpojumu tiek veikts, pamatojoties uz ikmēneša rēķiniem. Ikmēneša maksājumu ir iespējams pievienot Enefit elektrības pakalpojumu rēķinam. Maksājums tiek aprēķināts kopš iekārtas uzstādīšanas dienas. Rēķins par pirmo un pēdējo nomas pakalpojuma mēnesi tiek sagatavots atbilstoši dienu skaitam, kad uzlādes iekārta ir uzstādīta.
Abonējot nomas pakalpojumu, tiek veikts vienreizējs maksājums par uzlādes stacijas uzstādīšanu. Standarta uzstādīšanas izmaksas – no 250 EUR (cena norādīta ar PVN).
Kādas ir uzstādīšanas izmaksas un kas ir iekļauts standarta uzstādīšanā?
Uzstādīšanas izmaksas var atšķirties atkarībā no atrašanās vietas. Standarta uzstādīšanas izmaksas – no 250 EUR. Salīdzināšanas tabulu par standarta uzstādīšanu un papildu darbu var skatīt ŠEIT.
Veicot darbu ārpus Rīgas un Rīgas reģiona, cenai tiek pievienota transporta maksa (skatīt cenrādi). Pirms līguma noslēgšanas mēs vienosimies par uzstādīšanas cenu un papildu darbu nepieciešamību.
Kāpēc uzstādīšanas izmaksas nav iekļautas nomas pakalpojuma cenā?
Uzstādīšanas izmaksas ir atkarīgas no darba apjoma uzstādīšanas vietā, un šī summa neietekmē ikmēneša maksājumu par nomas pakalpojumu. Par uzstādīšanu tiek izrakstīts rēķins katram pasūtījumam atsevišķi, un uzstādīšana ir vienreizējs maksājums, uzsākot pakalpojumu. Tā kā uzstādīšanas izmaksas nav iekļautas ikmēneša nomas pakalpojuma maksā, nomas līgumu var izbeigt bez papildu maksas.
Kā atteikties no pakalpojuma un atgriezt uzlādes iekārtu?
Ja vēlies pārtraukt nomas pakalpojumu, ir iespējams izbeigt nomas līgumu un atgriezt uzlādes iekārtu. Saskaņā ar līguma noteikumiem tev ir tiesības izbeigt līgumu pēc 3 mēnešiem no pakalpojuma sākuma, nosūtot mums e-pasta ziņojumu uz elektriba@enefit.lv 7 darba dienas iepriekš. Maksājums par uzlādes iekārtas nomu tiek aprēķināts līdz iekārtas noņemšanas dienai. Tev nav jāmaksā par uzlādes iekārtas noņemšanu. Tu neuzņemies atbildību par iekārtas parasto nolietojumu (piemēram, robiem, nodiluma pēdām utt.), kas rodas iekārtas parastas lietošanas laikā. Uzlādes iekārtu noņems mūsu elektriķis, iepriekš vienojoties par tev piemērotāko laiku. Noņemšanas laikā tiek sagatavots un parakstīts pieņemšanas akts, kurā aprakstīts iekārtas stāvoklis – ja nav defektu (iekārtas parastais nodilums netiek uzskatīts par defektu), tev neradīsies papildu izmaksas.
Lādētāja nomas vispārējie nosacījumi »
Enefit Volt cenrādis »
Vai esi biznesa klients?
Viss nepieciešamais tava biznesa enerģijai
Uzzini svarīgāko par enerģijas nozares jaunumiem un tendencēm
Privāto klientu apkalpošanas centrs
Darba laiks 8.00 – 20.00
Privātpersonām 6000 0055 (8.00 – 20.00) elektriba@enefit.lv
Uzņēmumiem 6000 0056 (P. – Pt. 8.00 – 17.00) info@enefit.lv
Vesetas iela 7, Rīga, LV-1013
Biežāk uzdotie jautājumi Klientu datu lietošanas principi Elektroenerģijas tirdzniecības līguma vispārīgie noteikumi